Държавен вестник, бр. 104, 2014 г., стр. 7

БРОЙ  104	
Д Ъ Р Ж А В Е Н  В Е С Т Н И К 	
СТР.  7  
използване на електронен подпис, като в този 
случай заявлението се изпраща на хартиен 
носител със саморъчен подпис; заявление, 
попълнено онлайн без използване на елек-
тронен подпис, което в едномесечен срок не 
е постъпило в агенцията на хартиен носител, 
се заличава служебно.
(4) Органите и лицата по чл. 20, ал. 1 ЗОП 
носят отговорност за верността на заявените 
данни.
(5) Във връзка с изпълнение на разпо-
редбите на чл. 8, ал. 7 и чл. 34, ал. 3 ЗОП 
възложителите имат право да изискват от 
лицата, включени в списъка по чл. 19, ал. 2, 
т. 8 ЗОП, доказателства за верността на по-
сочените данни.
Чл. 29в. (1) Вписването в списъка е валидно 
за срок до 12 месеца считано от датата на 
подаване на заявлението. След изтичане на 
срока вписаните данни се заличават служебно. 
(2) Заличените данни се съхраняват за 
период от 3 години, след което се архивират. 
(3) Органите и лицата по чл. 20, ал. 1 ЗОП 
могат да потвърждават заявените данни чрез 
искане по образец, одобрен от изпълнител-
ния директор на агенцията, преди изтичане 
на срока по ал. 1, при което валидността на 
заявлението се удължава за нов период. 
(4) Органите и лицата по чл. 20, ал. 1 ЗОП 
могат да оттеглят по всяко време заявленията 
си за включване в списъка чрез искане по 
образец, одобрен от изпълнителния директор 
на агенцията. 
Чл. 29г. (1) В списъка по чл. 19, ал. 2, т. 8 
ЗОП може да се включи лице, което отговаря 
на следните изисквания:
1. да е навършило 18 години и да не е 
поставено под запрещение;
2. да не е осъждано за умишлени престъ-
пления от общ характер и да не е лишено от 
правото да упражнява професия или дейност, 
която се отнася до вписването;
3. да разполага с доказателства, че притежа-
ва професионална компетентност в заявената 
област в съответствие с категориите от Общия 
терминологичен речник (CPV).
(2) Органите и лицата по чл. 20, ал. 1, 
т. 1 ЗОП удостоверяват със заявлението за 
вписване в списъка, че за предложените от 
тях лица е извършена проверка относно об-
стоятелствата по ал. 1. 
(3) Лицата по чл. 20, ал. 1, т. 2 ЗОП декла-
рират обстоятелствата по ал. 1 в заявлението 
за вписване в списъка.“
§ 24. В глава четвърта се създава раздел IIб:
„Раздел IIб
Ред за провеждане на жребий за избор на 
външни експерти като членове на комисиите 
за разглеждане и оценка на оферти
Чл. 29д. (1) Възложителят избира чрез жре-
бий външен експерт за поръчките по чл. 34, 
ал. 3, изречение 2 от ЗОП измежду всички 
експерти с професионална компетентност от 
категорията, отговаряща на основния код на 
поръчката по Общия терминологичен речник 
(CPV), като отчита конкретния є предмет.
(2) Жребият по ал. 1 се извършва след 
публикуване в Регистъра на обществените 
поръчки на обявлението за обществена по-
ръчка, а при процедурите на договаряне без 
обявление – на решението за откриване. 
(3) Жребият по ал. 1 се извършва авто-
матизирано от упълномощен потребител на 
възложителя чрез използване на специализи-
ран модул, свободно достъпен чрез Портала 
за обществени поръчки, съгласно критерии, 
посочени от възложителя.
(4) Възложителят сключва договор с експер-
та, определен по реда на ал. 1, и го включва 
в състава на комисията за провеждане на 
процедурата.
Чл. 29е. Възложителят провежда повто-
рен жребий за избор на експерт в някой от 
следните случаи:
1. при отказ на експерта, определен чрез 
специализирания модул по чл. 29д, ал. 3;
2. когато по обективни причини не е въз-
можно привличането на експерта като член 
на комисията, включително поради наличие 
на нормативно ограничение;
3. когато възникне невъзможност за изпъл-
нение на задълженията на експерта в хода на 
провеждане на процедурата;
4. когато в проведения жребий няма екс-
перт, който да отговаря на зададените от 
възложителя условия;
5. когато експертът не е предоставил до-
казателства за наличие на професионална 
компетентност в изискваната от възложителя 
категория от Общия терминологичен речник 
(CPV);
6. когато е необходимо привличането на 
повече от един експерт.
Чл. 29ж. Избраният експерт, както и лицата, 
които във връзка с изпълнение на служебните 
си задължения имат информация за извърше-
ния избор, са длъжни да я пазят в тайна до 
момента на обявяване състава на комисията.
Чл. 29з. (1) Възложителят определя възна-
граждението на външния експерт преди про-
веждането на жребия и го посочва в заявката 
към автоматизирания модул по чл. 29д, ал. 3.
(2) Възнаграждението по ал. 1 не може да 
надхвърля стойността по чл. 14, ал. 5, т. 2 ЗОП.
Чл. 29и. Възложителят е длъжен да съх-
ранява документите, свързани с проведените 
жребии, в срока по чл. 58а, ал. 6 ЗОП.“
§ 25. В чл. 33, ал. 3, т. 2, изречение второ 
думите „или в документацията“ се заличават.
§ 26. Създават се чл. 34а – 34в:
„Чл. 34а. (1) При използване на електронен 
каталог възложителят определя формат за 
представяне и организиране на информацията, 
валиден за всички участници. Информацията 
се обработва електронно по начин, който 
дава възможност за сортиране и автоматич-
на оценка на предложенията по отделните 
позиции на каталога.